Kl. 22:30 Veðrið hefur náð hámarki á höfuðborgarsvæðinu og mun það ganga niður hægt og rólega það sem eftir lifir kvölds og í nótt , en í fyrramálið ættu allir í umdæminu að geta farið aftur í skóla og til vinnu þótt áfram verði norðanátt og hiti um frostmark . Þriðjudagur 10. desember kl. 22:30 - tilkynning frá viðbragðsaðilum á höfuðborgarsvæðinuEnglish below . Veðrið hefur náð hámarki á höfuðborgarsvæðinu og mun það ganga niður hægt og rólega það sem eftir lifir kvölds og í nótt , en í fyrramálið ættu allir í umdæminu að geta farið aftur í skóla og til vinnu þótt áfram verði norðanátt og hiti um frostmark . Það hefur annars verið í mörg horn að líta hjá viðbragðsaðilum í allan dag , en útköllin það sem af er eru í kringum fimmtíu . Kallað hefur verið eftir aðstoð víða á höfuðborgarsvæðinu , en flestar hjálparbeiðnir þó líklega borist úr vesturhluta borgarinnar og frá Seltjarnarnesi . Miðað við veðrið hefði mátti búast við fleiri hjálparbeiðnum , en fólk brást vel við öllum tilmælum viðbragðsaðila og því varð álagið minna en ella og fyrir það viljum við þakka . Þegar leið á daginn var sáralítil umferð og mjög fáir á ferli . Greinilegt er að hugað var vel að lausamunum , ekki síst á byggingarsvæðum . Á fundi neyðarstjórnar Garðabæjar í morgun var eftirfarandi ákveðið vegna veðurspár dagsins . 13:00 Skólar , leik - og grunnskólar og Tónlistarskóli Garðabæjar loka , þ.e. skólahaldi lýkur þá . Tryggt verður að starfsmenn séu í húsi þar til búið er að sækja öll börn fyrir kl. 15 . Börn gangi ekki ein heim eftir kl. 13 Akstur frístundabíls fellur niður í dag . Börn verði sótt í leikskóla og grunnskóla fyrir kl. 15 í dag Stofnanir Garðabæjar : Bókasafn , Hönnunarsafn , Sundlaugar og íþróttahús og félagsstarf aldraða loka kl. 13 . Skólabíllinn í Urriðaholt , fer eina ferð í dag kl. 14.15 frá Sjálandsskóla með viðkomu í Ásgarði og Hofsstaðaskóla á leiðinni í Urriðaholtið . Þjónustuver Garðabæjar á bæjarskrifstofunni verður opið á afgreiðslutíma til kl. 16 . Vegna appelsínugulrar viðvörunar þurfa foreldrar / forráðamenn að sækja börn sín í skóla eða frístundastarfsemi fyrir klukkan 15:00 í dag , þriðjudag 10. desember . Lagt er til að æfingar og önnur frístundastarfsemi sem á að hefjast eftir kl. 15:00 verði felld niður . Spáð er miklu hvassviðri frá 15:00 og fram á nótt . Fylgist með veðurspám og farið eftir tilmælum Á vef Veðurstofu Íslands er hægt að sjá upplýsingar um veðurspána fyrir daginn í dag og nóttina og síðan uppfærist ef einhverjar breytingar verða . Íbúar eru beðnir um að huga að lausum munum til að koma í veg fyrir foktjón . Samgöngutruflanir eru líklegar á meðan veðrið gengur yfir og truflanir á flugsamgöngum .